पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में झोला छाप डॉक्टरों से बचकर रहना ही बेहतर है। ये मामूली बीमारी को कोरोना संक्रमण बताकर आपको परेशानी में डाल सकते हैं। शनिवार को पूर्वी चंपारण जिले के पकड़ीदयाल प्रखंड स्थित सिरहां गांव में ऐसा ही हुआ। यहां एक लड़का घर जाते समय बेहोश होकर सड़क पर गिर गया, जिसे अगल-बगल के कुछ लोगों ने देख ग्रामीण डॉक्टर को बुला लिया। ग्रामीण डॉक्टर ने उस लड़के को बिना देखे-समझे कोरोना संक्रमित होने की अफवाह फैला दी।
अफवाह फैलते ही लड़के के पास आने से डरने लगे लोग
अफवाह फैलते ही लोग लड़के के नजदीक आने से डरने लगे। लड़के की पहचान सिरहां निवासी यादोलाल सहनी का 12 वर्षीय पुत्र रौशन कुमार के रूप में हुई है। गनीमत है कि ऐन वक्त पर उसी रास्ते सेसिरहां महावीर हॉस्पिटल के व्यवस्थापक रतन कुमार सिंह गुजर रहे थे। उनकी नजर जब उस लड़के पर पड़ी तो तुरंत लड़के की नाड़ी देख बीमारी भांप लिए। उन्होंने देखा कि लड़के का सिर ऊंचे स्थान पर और पैर नीचे स्थान पर था। उन्होंने तुरंत लड़के का पैर ऊंचे स्थान पर कर दिया, जिससे लड़का होश में आने लगा।
डॉ रतन सिंह लड़के को लेकर अपने साथ महावीर हॉस्पिटल में आए, जहां उस लड़के को उन्होंने दवा-सूई से कुछ ही देर में ठीक कर दिया। लड़का जब ठीक हो गया, तब जाकर ग्रामीणों ने राहत की सांस ली। गांव के झोला छाप डॉक्टर ने तो कोरोना संक्रमित कहकर उस लड़के को ऑक्सीजन लगाने और एम्बुलेंस से किसी बड़े अस्पताल में ले जाने की बात कह लोगों के होश ही उड़ा दिए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn